CELEX: 62021TN0566
Language: sl
Date: 2021-09-07 00:00:00
Title: Zadeva T-566/21: Tožba, vložena 7. septembra 2021 – Steinbach International/Komisija

6.12.2021   
            
            
               SL
            
            
               Uradni list Evropske unije
            
            
               C 490/47
            
         
      Tožba, vložena 7. septembra 2021 – Steinbach International/Komisija
      (Zadeva T-566/21)
      (2021/C 490/57)
      Jezik postopka: nemščina
      
         Stranki
      
      
         Tožeča stranka: Steinbach International GmbH (Schwertberg, Avstrija) (zastopnik: J. Gesinn, odvetnik)
      
         Tožena stranka: Evropska komisija
      
         Predlog
      
      Tožeča stranka predlaga razveljavitev Izvedbene uredbe Komisije (EU) 2021/957 z dne 31. maja 2021 o uvrstitvi določenega blaga v kombinirano nomenklaturo (UL 2021, L 211, str. 48).
      
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: tožena stranka je z uvrstitvijo Mesh Lounge v tarifno podštevilko 6306 90 00 Priloge I, del 2, Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL 1987, L 256, str. 1) spremenila vsebino te tarifne podštevilke.
               
            
                  2.
               
               
                  Drugi tožbeni razlog: Mesh Lounge bi bilo treba uvrstiti v tarifno številko 9506 kombinirane nomenklature, če bi se štelo, da gre za drugačno opremo za vodni šport in bi bil proizvod brez dvoma primerljiv z napihljivim rokavčki, za katere je tožena stranka že odločila, da gre za blago iz tarifne podštevilke 9506 2900. Ni odločilno to, ali se s pomočjo Mesh Lounge izvaja športno dejavnost.
               
            
                  3.
               
               
                  Tretji tožbeni razlog: če bi se štelo, da Mesh Lounge ne bi bilo mogoče uvrstiti v tarifno podštevilko 9506 2900 kombinirane nomenklature, bi bila upoštevna uvrstitev v tarifno podštevilko 3926 9097 90 kombinirane nomenklature (drugo blago iz plastike, proizvedeno iz folije), ker so zračne blazine in zračni obroč – vendar ne tkivo – značilni sestavni deli.
               
            
                  4.
               
               
                  Četrti tožbeni razlog: celovita presoja je izvedena zgolj glede na uporabo proizvoda. Celostna presoja bi morala biti izvedena s pomočjo drugih značilnosti, kar bi imelo za posledico, da bi bilo treba Mesh Lounge – če se izključi njeno uvrstitev v drugo upoštevno tarifno podštevilko – vključiti v tarifno podštevilko 3926 9097 90 kombinirane nomenklature. Mesh Lounge ni mogoče šteti za opremo za kampiranje. Alternativno bi bila mogoča uvrstitev v tarifno podštevilko 9503 0095 90 kombinirane nomenklature (druge igrače iz plastike), če bi se štelo, da Mesh Lounge izkazuje podobnosti z napihljivimi blazinami.